જાણવા મળ્યા મુજબ મોરબીના માણેકવાડા ગામે રહેતી અને ત્યાંની સમજુબા વિદ્યાલયમાં ધોરણ-૯માં ભણતી ખુશી મુકેશભાઇ ગોધાવીયા (કડવા પટેલ) (ઉ.૧૪) ટેન્ટમાં આગ લાગતાં હાથે-પગે દાઝી જતાં સિવિલમાં ખસેડાઇ છે. તે એક ભાઇથી મોટી છે. તેના પિતા ખેતી કરે છે. તેની સાથે ૧૭ છોકરા અને બીજી ૮ છોકરીઓ તા. ૬ના રોજ શરૂ થયેલી પ્રાંસલાની રાષ્ટ્રકથા શિબીરમાં જોડાયા હતાં. ખુશીએ કહ્યું હતું કે હું ઉંઘમાં હતી અને આગ લાગતાં બચાવો-બચાવો, ભાગો ભાગોની બૂમો સંભળાતા હું સફાળી જાગી ગઇ હતી અને ભાગી હતી. આમ છતાં આગની લપેટમાં આવી ગઇ હતી.